Alaquàs presenta demà el cartell de la VI Edició del Certamen Nacional de Teatro Escenalaquàs
24/04/2018

# Alaquàs presenta demà el cartell de la VI Edició del Certamen Nacional de Teatro Escenalaquàs

*   24/04/2018
*   [Cultura](/categoria/6/0/cultura)
*   [Imprimir](#)
*   Compartir
*    https://www.alaquas.org/documento.asp?id\_do=16791

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F16791%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20presenta%20dem%C3%A0%20el%20cartell%20de%20la%20VI%20Edici%C3%B3%20del%20Certamen%20Nacional%20de%20Teatro%20Escenalaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/16791/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2018/2/16791/24042018premiats_Form_4.jpg)](https://www.alaquas.org/ficheros/documentos/2018/2/16791/24042018premiats_Form_10.jpg "<a href='https://www.alaquas.org/ficheros/documentos/2018/2/16791/24042018premiats_Form_10.jpg' target=_blank><i class='fa fa-external-link' aria-hidden='true'></i>.Alaquàs presenta demà el cartell de la VI Edició del Certamen Nacional de Teatro Escenalaquàs</a>")

L'acte tindrà lloc a les 19 hores al Castell. A continuació es representarà l'obra de microteatre ''La partida definitiva'' de Maribel i Marién Ribes. Carabau Teatre, companyia organitzadora junt amb l'Ajuntament d'Alaquàs, tornarà a convertir el monument l'últim cap de setmana de juny en tot un referent del teatre aficionat de primer nivell.

El Castell d’Alaquàs acollirà demà dimecres 25 d’abril a les 19 hores la presentació del cartell de la VI edició del Certamen Nacional de Teatre ESCENALAQUÀS organitzat un any més per Carabau Teatre i l’Ajuntament d’Alaquàs. El certamen se celebrarà els dies 27, 28, 29 i 30 de juny al monument històric.

Una iniciativa que amb el pas del temps s'ha convertit en tot un certamen de referència tant a nivell autonòmic com a nivell nacional a través de la qual s'ofereix la possibilitat de mostrar muntatges teatrals de qualitat artística notable en un lloc molt especial com és el claustre del Castell d'Alaquàs. Tot un referent de primer ordre de teatre aficionat.

Enguany s’han presentat al certamen un total de 94 propostes teatrals per part de diferents companyies de tot el país. Els tres grups finalistes que actuaran al Castell es desvetlaran demà en l’acte de presentació.

A més de donar a conèixer el cartell, la companyia teatral projectarà demà el curtmetratge promocional Escenalaquàs 2018 realitzat de manera especial per a l’actes i a continuació tindrà lloc l’obra de micro teatre “La partida definitiva” a càrrec de Maribel i Marién Ribes i dirigida per Noel Conde.

**ESCENALAQUÀS** va sorgir en l'any 2013 amb vocació de mostrar tendències actuals del panorama teatral pretenent connectar amb un públic majoritari i popular. Dirigit a grups de teatre emergents, tant amateurs com professionals, la companyia Carabau Teatre va començar una campanya de promoció del certamen que va aconseguir un gran èxit de convocatòria i a la qual es van presentar destacades companyies de tot el país. 

**CARABAU TEATRE** va nàixer l'any 2007 amb l'objectiu de produir i distribuir espectacles teatrals a nivell nacional. Des d'aleshores, la companyia ha participat en nombrosos certàmens nacionals i internacionals de teatre i ha aconseguit un gran nombre de premis destacats. Està formada per actors i actrius amb anys d'experiència en el món del teatre i formats en escoles valencianes de gran renom.